মৌলভীবাজার শহরে হযরত সৈয়দ শাহ মোস্তফা (রঃ) মাজার। বিভিন্ন ধর্মীয় দিবসে এবং উরুস উপলক্ষে মানুষের উপচে পড়া ভিড় জমে। আর সেখানে দেখা যায় ভিক্ষুকদের লম্বা লাইন। আমাকে “দুই টা টাকা দাও”, আমাকে দাও। আমি পাইনি। তাদের চিল্লাচিল্লিতে সরগরম হয়ে উঠে দরগা গেইট। তবে মজার বিষয় হলো, ওরা স্থানীয় ভিক্ষুক নয়। ভাড়া করা ভিক্ষুক!। একদিন-একরাতে ওই ভিক্ষুক পাবে ২ শত টাকা। খাওয়া-দাওয়া, ট্রাক ভাড়া মহাজনের। ওই ভিক্ষুক যা আয় করবে, তা সব পাবে মহাজন। যিনি তাদেরকে ভাড়া করে নিয়ে এসেছেন।